b'\n_START_ARTICLE_\nPensacola\n_START_PARAGRAPH_\nPensacola er en by i Escambia County i Florida hvor den er administrasjonssenter._NEWLINE_Byen hadde i folketellingen i 2000 en befolkning p\xc3\xa5 56 255 og per 2005 hadde byen 54 055 innbyggere. Men byomr\xc3\xa5det til Pensacola som best\xc3\xa5r av Escambia og Santa Rosa County er p\xc3\xa5 439 877 innbyggere._NEWLINE_Pensacola er en havn ved Pensacola Bay som har forbindelse til Mexicogulfen. En stor United States Navy flybase, den f\xc3\xb8rste i USA, ligger s\xc3\xb8rvest for Pensacola, n\xc3\xa6r Warrington, og er hjemmet til Blue Angels og National Museum of Naval Aviation. Pensacola internasjonale lufthavn ligger ved byen._NEWLINE_Pensacola blir kalt The City of Five Flags (\xc2\xabde fem flaggs by\xc2\xbb) p\xc3\xa5 grunn av de fem flaggene som har vaiet over byen i dens historie: flaggene til Spania, Frankrike, Storbritannia, Amerikas konf\xc3\xb8dererte stater og USA.'